รุ่นใหม่เมินโรงตึ๊ง
มานะ เกลี้ยงทอง ผู้อำนวยการ สำนักงานธนานุเคราะห์ (สธค.) หรือโรงรับจำนำของรัฐ
24 เม.ย. 2558

โดย...ทีมข่าวการเงินโพสต์ทูเดย์
มานะ เกลี้ยงทอง ผู้อำนวยการ สำนักงานธนานุเคราะห์ (สธค.) หรือโรงรับจำนำของรัฐ ออกอาการกลุ้มใจ ที่เดี๋ยวนี้คนรุ่นใหม่ไม่รู้จักโรงรับจำนำหรือโรงตึ๊งกันแล้ว เพราะหวนคิดถึงตัวเองที่ต้องแวะเวียนโรงตึ๊งใกล้บ้านประจำตั้งแต่ยังเป็นเด็กนักเรียน
เดี๋ยวนี้เหลือแต่ลูกค้าหน้าเก่าแวะเวียนมาใช้บริการเท่านั้น จนยอดรับจำนำตกลงเรื่อยๆ ปีนี้คาดว่าจะโตแค่ 2-3% เท่านั้น สำนักงานจึงต้องวางแผนธุรกิจใหม่โดยเริ่มจากบุกไปสำรวจพฤติกรรมประชาชนถึงสาเหตุที่เมินโรงจำนำ ทั้งที่หลายอย่างเปลี่ยนไป เช่น ใช้เครื่องสแกนนิ้ว ไม่ต้องเลอะหมึกเหมือนใช้นิ้วแปะโป้งแบบเมื่อก่อน ดอกเบี้ยหรือก็ถูกกว่ากู้เงินด่วนหรือกดเงินสดจากแบงก์มาก
ว่าแล้วก็เลยถือโอกาสครบรอบ 60 ปีสำนักงานธนานุเคราะห์ จัดกิจกรรมให้ความรู้กับประชาชน วันเสาร์ที่ 25 เม.ย.นี้ ที่ห้างสรรพสินค้าเซ็นทรัล พระราม 9 
แวะไปดูได้เผื่อเป็นทางเลือกเมื่อต้องการเงินสด